**OBČINA RENČE-VOGRSKO PREDLOG**

**OBČINSKI SVET**

*NASLOV:*

**PREDSTAVITEV PROJEKTA LAGO V PARKU VOLČJA DRAGA**

*PRAVNA PODLAGA:*

* 18. člen Statuta Občine Renče-Vogrsko Vogrsko (Uradni list RS, št. 22/2012 – uradno prečiščeno besedilo, 88/2015 in 14/2018)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Potencialni investitor Goran Miškulin želi v sodelovanju z nosilcem koncesije za igralniško dejavnost za igralni salon Paquito družbo LAGO d.o.o. na severnem delu območja parka ob jezeru v Volčji Dragi zgraditi igralni salon, Hotel ter restavracijo. Investitor je glede tega pripravil predstavitev idejne zasnove projekta, ki je v prilogi.

*RAZLOGI ZA SPREJETJE SKLEPA:*

Kot izhaja iz gradiva v prilogi, si lahko Občina Renče-Vogrsko in lokalna skupnost s sprejetjem idejne zasnove ter uspešnim nadaljevanjem projekta, zagotovi številne ugodnosti. Največja med njimi je neposreden dvig sredstev, ki jih pridobimo od koncesije iz iger na srečo (cca 10% prometa igralnega salona), kar bi po (konzervativnih) ocenah potencialnega investitorja in upravljalca igralnega salona lahko dvignilo investicijski potencial Občine Renče-Vogrsko za cca 60 % oziroma 600 000 eur (iz približno 1 mio na 1,6 mio).

Realizacija projekta Lago bi krajanom prinesla tudi dodatno turistično ponudbo in priložnost za pospešen razvoj turizma v občini, kakor tudi dodatna dohodka v proračun iz naslova nočitev gostov in turistične takse (cca 25.000 eur letno) ter od NUSZ za nove objekte (cca 30.000 eur/letno).

*OCENA STANJA:*

Trenutno je severni del parka ob jezeru v Volčji dragi pretežno v občinski lasti, namenska raba zemljišč je CU (centralne dejavnosti), kar je primerna namembnost za realizacijo predlaganega projekta.

*CILJI IN NAČELA:*

Projekt LAGO je skladen s cilji in načeli, ki jih predvideva Strategija razvoja ORV do leta 2030, ki je bila potrjena na Strokovno-razvojnem svetu, in sicer konkretno s strateškim ciljem št. 5 - *postati prepoznavna turistična destinacija*. Posredno projekt LAGO lahko prispeva tudi k doseganju strateškega cilja 2 - *ustvarjati pogoje za kakovostno življenje vseh generacij* ter strateškemu cilju 3 - *urediti degradirana območja*.

*FINANČNE IN DRUGE POSLEDICE:*

Strinjanje z idejno zasnovo projekta LAGO nima neposrednih finančnih posledic. Gradivo je v celoti last potencialnega investitorja.

Pripravila:

Beti Čufer, direktorica OU

*Predlog sklepa:*

Na podlagi 18. člena Statuta Občine Renče-Vogrsko (Uradni list RS, št. 22/2012 – uradno prečiščeno besedilo, 88/2015 in 14/2018), je občinski svet občine Renče - Vogrsko na seji dne\_\_\_\_\_\_\_\_\_\_\_\_\_\_\_\_\_sprejel naslednji

S K L E P

1.

Občinski svet občine Renče - Vogrsko se strinja s predstavljeno idejno zasnovo za projekt LAGO na območju ob jezeru v Volčji Dragi, kot izhaja iz priloženega gradiva.

2.

Ta sklep velja takoj.

Številka:

Bukovica,

Tarik Žigon

župan